Diari Oficial de la Generalitat Valenciana


Sumari del DOGV 3480, del 23-04-1999 (1999/3413)

ORDRE de 29 de març de 1999, de la Conselleria de Cultura, Educació i Ciència per la qual es regula el procés d'admissió de l'alumnat en els instituts d'Educació Secundària del Complex Educatiu de Cheste i en l'Institut d'Educació Secundària Costa de Azahar de Castelló de la Plana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1999/03/29/(1)/dof/vci/html**

### Dades del document

Número de DOGV
:   3480

Data del DOGV
:   23-04-1999

Secció del DOGV
:   I. DISPOSICIONS GENERALS

Número del document
:   1999/3413


Data del document
:   29-03-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Cheste
    * Castelló de la Plana
    * ensenyament secundari
    * accés a l'educació
    * ensenyament públic

ORDRE de 29 de març de 1999, de la Conselleria de Cultura, Educació i Ciència per la qual es regula el procés d'admissió de l'alumnat en els instituts d'Educació Secundària del Complex Educatiu de Cheste i en l'Institut d'Educació Secundària Costa de Azahar de Castelló de la Plana. [1999/3413]
  
La disposició addicional sèptima del Decret 27/1998, de 10 de març, del Govern Valencià pel qual es regula l'admissió d'alumnat en els centres docents no universitaris de la Comunitat Valenciana sostingunts amb fons públics, publicat en el Diari Oficial de la Generalitat Valenciana de 26 de març de 1998, establix que l'admissió d'alumnat en el centres docents que disposen dels servicis complementaris de transport i residència es regirà per les disposicions específiques que s'establisquen.
  
Així mateix, la disposició addicional quarta de l'Ordre de 3 d'abril de 1998, de la Conselleria de Cultura, Educació i Ciència, per la qual es regula el procediment d'admissió d'alumnat en els centres d'Educació Infantil, Educació Primària i Educació Secundària de la Comunitat Valenciana, publicada en el Diari Oficial de la Generalitat Valenciana de 8 d'abril, exceptua estos centres del seu àmbit d'aplicació.
  
A l'empara de les disposicions citades, la Conselleria de Cultura, Educació i Ciència dicta anualment, sengles ordres per les quals es convoquen llocs escolars en règim d'internat i externat en l'Institut d'Educació Secundària Costa de Azahar de Castelló de la Plana i en els instituts del Complex Educatiu de Cheste.
  
En el curs acadèmic 1998/1999 s'escolaritzà en els citats centres l'alumnat admés en les convocatòries de llocs escolars efectuades per les ordres de 5 i 11 de febrer de 1998, per les quals es feien públiques les convocatòries de llocs escolars en el Complex Educatiu de Cheste i l'IES Costa de Azahar de Castelló de la Plana, publicades, respectivament, en el Diari Oficial de la Generalitat Valenciana de 26 de febrer de 1998 i 2 de març de 1998.
  
Així mateix va accedir als citats centres, per a cursar tercer d'Educació Secundària, l'alumnat procedent dels col·legis públics que impartixen de forma transitòria el primer cicle dels citats ensenyaments i que s'adscribiren als instituts indicats als efectes previstos en la Resolució de 23 d'abril de 1998 (DOGV de 29 d'abril).
  
Finalment, una vegada efectuats els processos anteriors, i determinada l'oferta educativa i les rutes de transport escolar, les vacants resultants s'oferiren a l'alumnat que reunia determinades condicions.
  
L'increment de l'oferta de llocs escolars d'Educació Secundària ha comportat l'escolarització de l'alumnat en centres de l'entorn geogràfic en el qual residixen. És necessari replantejar les característiques dels centres educatius a què ens referim i, conseqüentment, adaptar a la realitat els sistemes d'accés a estos.
  
La present ordre establix el sistema que garantix l'escolarització de l'alumnat que té especials dificultats per a accedir a un centre docent derivades del seu lloc de residència i que no tinga servicis regulars de transport públic.
  
La resta de l'alumnat accedirà pel sistema establit de manera general en el Decret 27/1998, i en l'Ordre de 3 d'abril de 1998.
  
En virtut d'això, i fent ús de les competències que m'atorga l'article 35 de la Llei 5/1983 de 30 de desembre, de Govern Valencià,
  
ORDENE
  
Primer
  
L'accés als instituts d'Educació Secundària del Complex Educatiu de Cheste i a l'Institut d'Educació Secundària Costa de Azahar de Castelló de la Plana s'ajustarà a allò establit en el Decret 27/1998, i en l'Ordre de 3 d'abril de 1998, atenent les peculiaritats que s'establixen en la present disposició.
  
Segon
  
Els centres educatius als quals es referix esta ordre, a més d'allò indicat en l'apartat 12 de l'Ordre de 3 d'abril de 1998, exposaran en el tauler d'anuncis un exemplar del decret de la Generalitat Valenciana, pel qual es regulen els preus públics pels servicis d'allotjament, transport i manutenció prestats pel Complex Educatiu de Cheste i l'Institut d'Educació Secundària Costa de Azahar de Castelló de la Plana.
  
Tercer
  
1. L'accés als centres s'efectuarà en dos fases successives. En primer lloc s'atendran les confirmacions de plaça formulades per l'alumnat procedent dels centres adscrits. Posteriorment, si quedaren places vacants, s'oferiran a l'alumnat que vulga accedir a estos centres.
  
2. L'alumnat procedent dels centres adscrits presentarà, en el centre en què està cursant estudis, la sol·licitud de confirmació de plaça ajustant-se al model que figura en l'annex I de l'Ordre de 3 d'abril de 1998, i especificant clarament si, a més de plaça escolar, se sol·licita plaça de residència o servici de transport.
  
3. L'alumnat que procedisca d'un centre no adscrit i sol·licite plaça escolar presentarà la sol·licitud de plaça en el centre en què vulga ser admés o en els serveis territorials de Cultura i Educació. Esta s'ajustarà al model que figura com annex II o III, segons es tracte d'ensenyaments obligatoris o postobligatoris, de l'Ordre de 3 d'abril de 1998, i caldrà especificar clarament si, a més de plaça escolar, se sol·licita plaça de residència o servici de transport.
  
Quart
  
1. A la sol·licitud s'acompanyarà la documentació acreditativa de les circumstàncies personals de l'alumne, detallades en els apartats quinze i següents de l'Ordre de 3 d'abril de 1998.
  
2. Els terminis a seguir en el procés d'admissió s'ajustaran a allò establit en la corresponent resolució, que de manera general, dicte la direcció territorial de Cultura i Educació competent en funció de la ubicació del centre docent.
  
Quint
  
1. El consell escolar del centre, com a òrgan competent en matèria d'admissió, elaborarà la llista provisional d'alumnes admesos en el centre docent.
  
2. Si el nombre de sol·licitants és inferior al de vacants existents s'admetran totes.
  
3. En el supòsit que no hi haguera suficients vacants per a atendre les sol·licituds presentades, éstes es baremaran atenent els criteris d'admissió establits en la normativa vigent.
  
Sext
  
El Consell Escolar de l'Institut d'Educació Secundària Costa de Azahar adjudicarà les places de residència.
  
Sèptim
  
1. Les places de residència o transport del Complex Educatiu de Cheste s'adjudicaran, a proposta del Consell Escolar dels respectius instituts, per la Comissió de Coordinació establida en l'article sèptim del Decret 54/1988, de 25 d'abril, publicat en el Diari Oficial de la Generalitat Valenciana de 2 maig de 1988, pel qual s'estructura i regula el Complex Educatiu de Cheste.
  
2. A esta Comissió s'incorporaran un representant del pares i un altre dels alumnes designats pel consell escolar de cadascun dels instituts.
  
Octau
  
1. S'adjudicarà plaça de residència, en primer lloc, a l'alumnat procedent dels centres adscrits i, si és procedent, al que haja acreditat la seua condició d'esportista d'elit o d'alt rendiment.
  
2. Les vacants no adjudicades s'assignaran als restants sol·licitants tenint en compte les dificultats d'accés als ensenyaments sol·licitats derivades del seu lloc de residència, i si es dóna en cas de falta de transport públic.
  
3. Si el nombre de sol·licitants de residència és inferior al de vacants existents, s'admetran totes.
  
Nové
  
1. El servici de transport es concedirà en primer lloc a l'alumnat d'Educació Secundària Obligatòria procedent dels centres adscrits.
  
2. Les places restants s'adjudicaran als sol·licitants els domicilis dels quals es troben en localitats incloses en les rutes de transports existents. Tindrà preferència en l'adjudicació l'alumnat esportista d'elit o d'alt rendiment.
  
Deu
  
1. Les llistes d'admesos i no admesos, provisionals i definitives, especificaran si el sol·licitant ha obtingut els servicis complementaris de residència transport i determinaran, si és procedent, l'import anual de les citades prestacions.
  
2. Les llistes, provisionals i definitives, es publicaran en el tauler d'anuncis dels respectius centres docents i en les tres direccions territorials de Cultura i Educació.
  
Onze
  
Quan concórreguen circumstàncies excepcionals d'escolarització, la Direcció General de Centres Docents, a proposta del Consell Escolar del centre o de la Comissió de Coordinació, podrà determinar l'escolarització d'un alumne, a través de resolució expressa i motivada, en què s'especifique, si és procedent, l'ajornament del pagament de l'import de les prestacions fins que es publiquen els resultats de les convocatòries generals de beques.
  
Dotze
  
Contra les llistes definitives d'alumnat admés i no admés podrà interposar-se reclamació davant la corresponent direcció territorial.
  
Disposicions addicionals
  
Primera
  
L'alumnat procedent de centres adscrits a l'efecte de cursar estudis d'Educació Secundària Obligatoria gaudirà de gratuïtat dels servicis de transport i residència.
  
Segona
  
1. Conformement a allò establit en l'apartat 39 de l'Ordre de 3 d'abril de 1998, es constituïx un grup específic d'esportistes d'elit o d'alt rendiment en els instituts del Complex Educatiu de Cheste.
  
2. Les sol·licituds de plaça escolar en este grup s'efectuarà en el calendari previst per als centres adscrits, amb l'única peculiaritat que les sol·licituds s'ajustaran al model que figura com annex II o III, segons es tracte d'ensenyaments obligatoris o postobligatoris, de l'Ordre de 3 d'abril i es presentaran en l'institut.
  
Disposició transitòria
  
Primera
  
Les direccions territorials de Castelló i València procediran a dictar un calendari específic per al procés d'admissió d'alumnat en el curs escolar 1999/2000.
  
Segona
  
1. L'alumnat que haguera accedit als llocs escolars, en règim d'internat o externat, dels instituts d'Educació Secundària núm. 1 de Cheste, codi 66369665, núm. 2 de Cheste, codi 95330879 i Costa de Azahar de Castelló de la Plana, codi 57303925, mantindrà les prestacions obtingudes en el seu dia a través de la corresponent convocatòria.
  
2. Esta situació, com a condició més beneficiosa, es mantindrà sempre que no s'incórrega en la pèrdua de les citades prestacions per les següents circumstàncies:
  
2.1. Pèrdua de la condició d'alumne.
  
2.2. Repetició del curs acadèmic.
  
2.3. Sanció disciplinària per faltes greus o molt greus.
  
2.4. No es presente la documentació acreditativa dels ingressos de la unitat familiar o estos superen el límit establit per a mantindre la gratuïtat o reducció del preu de les prestacions.
  
Disposició derogatòria
  
Queda derogada la disposició addicional 4ª de l'Ordre de 3 d'abril de 1998, de la Conselleria de Cultura, Educació i Ciència, per la qual es regula el procediment d'admissió d'alumnat en els centres d'Educació Infantil, Educació Primària i Educació Secundària de la Comunitat Valenciana, publicada en el Diari Oficial de la Generalitat Valenciana de 8 d'abril.
  
Disposicions finals
  
Primera
  
Es faculta la Direcció General de Centres Docents perquè adopte totes les disposicions que siguen necessàries per al desenrotllament i aplicació d'allò que es disposa en la present ordre.
  
Segona
  
Esta ordre entrarà en vigor el dia de la seua publicació en el Diari Oficial de la Generalitat Valenciana.
  
València, 29 de març de 1999
  
El conseller de Cultura, Educació i Ciència,


Còpia Permalink ELI